cyanic-selkie/wikianc huggingface dataset:
Qisasçılar: Sonsuzluq savaşı və Qisasçılar: Final filmlərinin istehsalı
Hər iki film ard-arda, Corciya ştatının Fayett dairəsindəki “Pinewood Atlanta Studios”-da çəkilmişdir. “Sonsuzluq savaşı”nın istehsalına 23 yanvarda başlanılmış və 14 iyul 2017-ci ildə tamamlanmışdır; əlavə çəkilişlər Şotlandiya, İngiltərə, Atlanta Mərkəzi və Nyu-Yorkda aparılmışdır. "Qisasçılar: Final" filminin çəkilişlərinə isə 10 avqustda başlanılmış və 11 yanvar 2018-ci ildə çəkilişlər tamamlanmışdır; əlavə çəkilişlər Mərkəz və Metropolitan Atlanta ərazisində aparılmışdı. Dilogiya “Arri” şirkəti tərəfindən istifadə edilmiş 2D dijital kamera vasitəsiylə tamamilə IMAX formatda çəkilmiş ilk filmlərdir. Filmlərdə xüsusi effektlər “Industrial Light & Magic”, “Framestore”, “Method Studios”, “Weta Digital”, “Double Negative”, “Cinesite”, “Digital Domain”, “Rise”, “Lola VFX” və “Perception” studiyaları tərəfindən işlənmişdir.
Ərəfə
Erkən filmlərindən başlayaraq “Marvel Studios” “Sonsuzluq əlcəyi” komiks xəttini uyğunlaşdıraraq güclü “Sonsuzluq daşları”nı MakQaffinlər kimi təqdim edir: Kosmos daşı Tesserakt formasında “Kapitan Amerika: İlk qisasçı” filmində; Zəka daşı Lokinin skepeterində “Qisasçılar” filmində; Reallıq daşı Efir kimi “Tor: Qaranlıq dünya” filmində; Güc daşı Sfera kimi “Qalaktika keşikçiləri” filmində; Zaman daşı isə “Aqamottonun gözü” kimi “Doktor Strenc” filmində təqdim edilmişdir. “Qisasçılar: Altron dövrü” filmində isə ilk dəfə “Sonsuzluq əlcəyi” təqdim edilmiş və Tanosun onu daşlarla doldurmaq istəməsi göstərilmişdir. Bundan əlavə əlcək əvvəlcə “Tor” filmində görünsə də, “Tor: Raqnarök” filmində onun saxta əlcək olması müəyyən olur. Birinci Qisasçılar filminin sonunda Tanosun ilk dəfə qısa müddətə görünməsindən sonra, əksər fanatlar onun ikinci Qisasçılar filminin antaqonisti olacağını düşüncələr də, hər iki filmin rejissoru olmuş Coss Uidon bildirir ki, ''“Tanos çox güclüdür. O, sadəcə sıradan biri deyil. Komikslərdəki kimi o, kainat üçün təhlükə olacaq və böyük final böyük finalda baş verəcək.”''
Marvel Kinematoqrafiya Kainatına daxil olan bütün qeyri-Qisasçılar filmləri bu süjet xətti əsasında qurulmaqla böyük finala gedən yol açmalarına baxmayaraq, prodüsser və “Marvel Studios”un prezidenti Kevin Fayqi üçüncü fazadakı “Qara Pantera” və “Tor: Raqnarök” filmlərini xüsusilə vurğulayaraq üçüncü Qisasçılar filmi üçün “çox vacib” adlandırmışdır. Sikvellər 2008-ci ildə “Dəmir adam” filminin çıxarılmasından sonra “MKK-da baş vermiş bütün hadisələrin kulminasiyası”, “bildiyimiz formada kino kainatının tamamlanması və yeni formada başlanması” adlandırılmışdır.
Pre-prodakşn
Mayın əvvəllərində Russo qardaşları bildirirlər ki, filmlərin iki hissəyə bölünmüş böyük bir film olması haqqında yayılmış yanlış məlumatın aradan qaldırılması üçün onlar filmlərin hər ikisini yenidən adlandıracaqlar, Co isə qeyd edir ki, “Biz filmləri fərqli adlandırmağa qərar versək də, hələ yeni ad fikirləşməmişik”. Növbəti ay, “Qisasçılar” filminin musiqisini yazmış bəstəkar Alan Silvestrinin Sonsuzluq savaşı filmlərinin də musiqisini yazacağı bildirilir. İyulun sonlarında Marvel elan edir ki, birinci film sadəcə “Qisasçılar: Sonsuzluq savaşı” adlandırılacaq, müvafiq ad seçilənə kimi ikinci film isə “Adsız Qisasçılar filmi” adlandırılacaq. Entoni Russo qeyd edir ki, ikinci filmin adı “kifayət qədər uzun müddət açıqlanmayacaq”, Fayqi və Russo qardaşları isə adın “Sonsuzluq savaşı” və ikinci filmin məzmununu spoyler edə biləcəyini deyirlər. Markus və MakFili isə işlərin gedişi haqqında məlumat verərək “Sonsuzluq savaşı”nın üçüncü, sikvelin isə ikinci qaralaması üzərində çalışdıqlarını deyirlər, Markus isə əlavə olaraq deyir ki, “hər gün təkrarən eyni şey üzərində işləyirsiz, lakin, bu o demək deyil ki, gələn həftə yeni bir şey üzərində işləməyəcəksiz.” 2016-cı ilin oktyabrında Fayqi elan edir ki, çəkilişlər 2017-ci ilin yanvarında başlayacaq. Həmin zaman “Tor: Raqnarök”ün ssenari müəlliflərindən biri olan Erik Pirson, Markus və Makfiliyə kömək etmək üçün Avstraliyadan Atlantaya uçur. Pirson Markus və MakFilinin “zaman çatışmazlığından əziyyət çəkdiyini” hiss edir, əvvəllər MKK teleserialı “Agent Karter”, o cümlədən digər Marvel layihələri üzərində onlarla birlikdə çalışmış Pirson fikirləşir ki, “əvvəl onlar mənimlə iş zamanı özlərini yaxşı hiss edirdilər və buna görə də, cütlük bir film üzərində işlədiyi zaman, o, digər filmin irəli aparılması üçün çalışır.” Bundan əlavə, “Raqnarök” əvvəlki Tor filmlərindən fərqləndiyinə görə, Pirson, Tor, Halk və onların ssenari xəttinin saxlanmasına kömək etmişdir. 2016-cı ilin aprelindən 2017-ci ilin yanvarına kimi sadalanan aktyorlar filmdəki rollarını təsdiq edirlər: Kris Prett hər iki filmdə Piter Kuill / Ulduz lordu, Elizabet Olsen hər iki filmdə Vanda Maksimova / Qırmızı cadugər  , Benedikt Kamberbetç hər iki filmdə Stefan Strenc / Doktor Strenc  , Pol Bettani “Sonsuzluq savaşı” filmində Vijn, Sebastyan Sten “Sonsuzluq savaşı”nda Baki Barns / Qış əsgəri , Vin Dizel “Sonsuzluq savaşı”ndə Qrut  , Evancelin Lilli sikveldə, “Qarışqa adam və Arı” filmində debüt etməli Arı personajı , Kobi Smalders “Sonsuzluq savaşı”nda Mariya Hill , Benedikt Vonq “Sonsuzluq savaşı”nda Vonq , Ceremi Renner hər iki filmdə Klint Barton / Şahingöz , Zoe Saldana “Sonsuzluq savaşı”nda Qamora , Deyv Batista “Sonsuzluq savaşı”nda Dağıdıcı Draks , Karen Gillan hər iki filmdə Nebula. Dizel həmçinin, digər Qalaktika keşikçilərinin də filmlərdə rol alacaqlarını təsdiqləmişdir.
Denni Pudi və Cim Raşın “Kapitan Amerika: Qış əsgəri” və “Vətəndaş müharibəsi” filmlərində kameo görünməsindən sonra Russo qardaşları “Cəmiyyət” sitkomundan bir aktyorun filmdə kameosunu görməyi arzu edirlər. MKK-da Erik Selviq rolunu canlandıran Stellan Skarsqard müqaviləyə görə bir film qaldığını və “Tor:Raqnarök” filmində yer almadığına görə, “Sonsuzluq savaşı”nda rol alacağını düşünür, Netflix tərəfindən yayımlanan eyni adlı teleserialda Cessika Cons obrazını canlandıran Krister Ritter filmə maraq göstərərək deyir ki, “artıq yaradılmış nəhəng personajlarla yanaşı bu böyük filmlərdə rol almaq çox maraqlı olardı...Məncə bunun baş verməsi şansı həmişə vardır.” 2016-cı ilin aprelində Russo qardaşları Kerol Denvers / Kapitan Marvelin filmlərdə görünəcəyinə işarə edirlər , lakin, Fayqi Denversin Sonsuzluq savaşı və onun sikveli arasında çıxarılması planlaşdırılan “Kapitan Marvel” filmində təqdim ediləcəyini bildirir. Piter Parker / Hörümçək-adam personajını canlandıran Tom Holland, peronajın müəllif hüquqlarının hələ də “Sony Pictures Entertainment”ə məxsus olmasına görə onun filmlərdə görünməsinin son ana qədər havadan asılı olduğunu deyir.
2017-ci il yanvarın əvvəllərində filmlərdə rol alması üçün Piter Dinkleyclə danışıqlar aparılır. Çəkilişlər başlamamış Renner, Olsen və Batista ssenarini almırlar, çəkilişləri 23 yanvarda başlayan Batista isə 22 yanvar 2017-ci ildə bu haqqda xüsusi məlumat yayır.
Yazılması
Russo qardaşları həmişə son filmdən nə qədər vaxt keçməsini vurğulayır və “Sonsuzluq savaşı” hadisələri “Vətəndaş müharibəsi” hadisələrindən iki il sonra baş verir. MakFili filmlərin ssenarisinin yazılmasını “Vətəndaş müharibəsi”nin ssenarisinin yazılması ilə müqayisə edərkən, ikincini “parkda gəzinti” adlandırır. Əlavə olaraq, Co Russo deyir ki, onlar “Qış əsgəri”ndən “Vətəndaş müharibəsi"nə və "Sonsuzluq savaşı" filmləri arasında “güclü əlaqə xətti" olmasını istəyirdilər: “biz “Vətəndaş müharibəsi”nə Sonsuzluq savaşı üçün səhnə kimi baxırdıq və orda hadisələrin necə başlamasına, personajların vəziyyətinə diqqət yetirdik.” Çoxsaylı personajların iştirakı ilə hekayə yazılmasından bəhs edən Co Russo deyir ki, onlar “bir neçə personajı əsas, digərlərini isə köməkçi kimi götürərək, personajlar arasında emosional əlaqələrə diqqət yetirməyə ümid edir”dik. O, həm də əlavə edir ki, onlar “Vətəndaş müharibəsi”ndəki personajların sayını üç dəfə artırmağı qarşılarına məqsəd qoyub. Filmin böyük həcmli olmasını qeyd edən Co qeyd edir ki, “izləyicilər personajların sayına görə məyus olmayacaqlar” və əlavə edir ki, onların ixtiyarında əvvəlki MKK filmlərində təqdim edilmiş bütün personajlar vardır ki, bu da 67 personaj edir. Markus və MakFili aydınlıq gətirərək qeyd edir ki, bu heç də o demək deyil ki, onların hamısı filmdə rol alacaqlar və ya əsas rolda olacaqlar, həmçinin onlar vurğulayırlar ki, planda hansısa yeni personajın təqdim edilməsi prespektivi də yoxdur. Film üçün personaj seçiminin şəxsi seçim və ya hekayənin tələbi əsasında həyata keçirilməsindən bəhs edən Entoni Russo deyir ki, “Bu bir qədər həm o, həm də digəridir, siz həmişə əmin olmalısız ki, seçiminiz hekayənin nəqli üçün orqanikdir, əslində, siz onların hamısını strukturlaşdırmalısız...Bu iki nəfər arasında rəqsi xatırladır, siz daha geniş baxış bucağına maliksiz və daha çox iştirakçının qoşulmasını təmin etməyə çalışırsız...lakin, bu prosesi həyata keçirərkən siz həm də əmin olmalısız ki, bu, danışa biləcəyiniz ən yaxşı hekayədir.” Co əlavə edir ki, əgər bütün personajlar istifadə edilsəydi, o zaman filmdə əvvəlki filmlərdə kiçik rol almış çoxsaylı qəhrəmanlar olardı. Filmdəki çoxsaylı personajların öhdəsindən gəlmək üçün, hələ ssenarinin əvvəlində onlar bir neçə kiçik qruplara bölünürlər. Dauni Dəmir adamın Doktor Strenc, Vonq, Brüs Benner və sonradan Hörümçək-adamla bir dəstədə birləşməsindən bəhs edərək bildirir ki, Bennerin özünün ssenari xətti olmasına baxmayaraq “elm qardaşlığını (Stark/Benner) saxlamağa qərar verdik və onu Strak/Parker cütlüyü ilə genişləndirdik."
Co Russo bu nəzəriyyəni “dünya və kainatın gördüyü ən böyük düşmənə qarşı mübarizə aparmaq üçün birləşmiş Marvel kainatı” kimi təsvir edir. O, “Sonsuzluq savaşı”ndakı kosmik elementləri “Qış əsgəri” və “Vətəndaş müharibəsi”ndəki yer elementləri ilə müqayisə edir: ''“Psixoloji realizmi əks etdirmək üçün biz çox ağır şəraitdə çalışmışıq. Elmi fantastikadan kənarda mövcud olmadığına görə, aydındır ki, biz ona naturalizm gətirə bilmirik, lakin psixoloji realizm vasitəsiylə qəhrəmanların hisslərini ixləyiciyə çatdırmaq bizim əsas hədəfimizdir.” Entoni əlavə edir ki, “Sonsuzluq savaşı”nda “tale, qismət və qəhrəmanlığın bədəli”'' mövzularına toxunulur. Russo qardaşları hər iki filmin tamamilə ayrı olmasını vacib hesab edirlər. Onlar üçün filmlərin müxtəlif tonallıq, müxtəlif hekayə və sürprizlərə malik olması vacib idi, lakin, hər iki filmin ssenarisi üzərində Markus və Makfili çalışdığına görə onların müxtəlif tonallıq və strukturunu təmin etmək çətin idi. Entoni filmin tonunu “unikal” adlandırır, çünki, o, əvvəlki MKK filmlərində təqdim edilmiş personajların tonunu özündə birləşdirir. “Sonsuzluq savaşı”nın 1990-cı illərin qarət filmlərinə oxşar çəkilməsi planlaşdırılmşdı, Russo qardaşları Tanos kimi mənfi personajın bir addım öndə olduğu və qarət üçün qarşısına çıxanları dağıtdığı onlarla filmlərə baxaraq, Tanosun Sonsuzluq daşları uğrunda mübarizəsini təsvir etməyə çalışırlar. “İki gün vadidə” və “Baxış sahəsindən kənar” filmləri Russo qardaşlarının əsas ilham mənbəyi olan filmlərdir. Co Russo ikinci filmi “epik macəradan daha çox, nəhəng emosional güc” kimi təsvir edir.
Russo qardaşları, Markus və MakFili qeyd edirlər ki, “bütün süjet xəttlərinin düzgün davam etdirilməsi üçün MKK üçüncü fazasına daxil olan filmlərin ssenari müəllifləri və rejissorları ilə görüşərək müzakirələr” aparıblar. “Doktor Strenc” filminin rejissoru Skott Derrikson bu haqqda danışaraq deyir ki, Fayqi və Co Russo ilə sıx əlaqələri sayəsində Qisasçılar filmlərində Strencin necə istifadə ediləcəyindən məlumatlıdır. O, deyir ki, flmin ssenarisini Co ilə müzakirə edib və lazımlı bildiyi qeydləri edib. “Qalaktika keşikçiləri” filmlərinin rejissoru və ssenari müəllifi, Qisasçılar filmlərinin icraçı prodüsseri olan Ceyms Qann bildirir ki, Russo qardaşları, Marvel və Fayqi ilə birlikdə çalışaraq onunla “əlaqəli olan personajların hər birinin düzgün istifadə edilməsi və lazımi dərəcədə açılması”na əmin olmaq istəyib.
Filmin müxtəlif mövqeləri işıqlandıracağından bəhs edən Entoni qeyd edir ki, ''“Siz müxtəlif personajların baxış bucağı ilə tanış olacaqsız. Bu, superqəhrəmanlar üçün Neşvillə oxşayır. Bu, müxtəlif laylı hekayə nəqlidir. Və bütün bunlar bir hekayədir.”'' Co əlavə edir ki, əsas rol almış personajlar iki film arasında bölünürlər. Markus da özü və Makfilinin, filmlərin əsas mənfi personajı olan, lakin, bu vaxta kimi yalnız kiçik ekran vaxtı ilə kifayətlənən Tanosun təqdim edilməsindən danışaraq deyir: “Biz gözlənilməzlik effekti yaratmırıq...ilk filmlərdən etibarən onun motivasiyası, planı və fəaliyyətinin işıqlandırıldığı çoxsaylı səhnələr vardı”, Makfili isə əlavə edir ki, “biz ona real tarixçə real motiv, real məqsədlər və baxış bucağı verməliyik.” Daha əvvəl “Agent Karter” teleserialının ikinci mövsümü və “Tor: Raqnarök” filminin istehsalı zamanı Marvellə əməkdaşlıq etmiş nəzəri fizik Klifford Conson Sonsuzluq savaşı filmlərində məsləhətçi kimi çalışmışdır. Quruluşçu rəssam Çarlz Vud isə bildirir ki, film əvvəlki MKK filmlərində təqdim edilmiş dünyalar və yerdən başqa “çoxsaylı yeni dünyalar” təqdim edəcək.
Çəkilişlər
“Qisasçılar: Sonsuzluq savaşı” filminin əsas çəkilişləri 23 yanvar 2017-ci ildə Corciyanın Fayett dairəsindəki “Pinewood Atlanta Studios” studiyasında “Mary Lou” işçi adı altında, Trent Opaloçun operatorluğu ilə başlamışdır. Əlavə çəkilişlər Şotlandiyada aparılmış və Edinburq, Qlazqo və Şotland dağlarında baş tutmuşdur. Şotlandiyadakı studiya çəkilişləri Kambernalddakı "Wardpark Studios” studiyasında aparılmışdır. Şotlandiyada çəkilişlər 28 fevral 2017-ci ildə başlamışdır. 18 martdan 21 aprelə kimi Edinburqun Qədim şəhər hissəsində, həmçinin Kral Mili ətrafında, o cümlədən Hay-strit, Parlament meydanı, Kokborn-strit, Roksboro və köhnə balıq dükanları və Edinburq-Ueverli stansiyasında aparılmışdır. 2017-ci il mayın əvvəllərində İngiltərənin Darem şəhərindəki Darem kafedralında, St-Abbs balıqçı kəndi və Sent-Cayls kafedralı və İnverness qəsrində aparılmışdır. 2017-ci il iyunun sonlarında Atlanta Mərkəzində , iyulun əvvəllərində isə Atlanta Mərkəzi Parkında , ayın ortalarında isə Nyu-Yorkun Kuins rayonunda çəkilişlər aparılmışdır. “Sonsuzluq savaşı” və “Qara Pantera”nın çəkilişləri Atlantada eyni vaxtda aparıldığına görə, çəkiliş heyətləri Qara Panteranın vətəni Vakandanın hər iki filmdə eyni təqdim edilməsi üçün birlikdə çalışmışdır.
2017-ci il fevralın sonlarında “Pinewood Atlanta” studiyalarının sahiblərindən biri olan Deni Kati qeyd edir ki, “$1 milyarda başa gələn istehsalat prosesi studiyanın bu vaxta kimi həyata keçirdiyi ən böyük istehsalatdır”, lakin, daha sonra Fayqi bu məlumatın düzgün olmadığını bildirir. Növbəti ay, “Qalaktika keşikçiləri” layihələrinin idarəçiləri olan Ceyms Qann bildirir ki, film əsasən Qisasçılara həsr olunsa da, Keşikçilər Tanosun hekayəsinin bir hissəsidirlər, buna görə də, onlar filmdə əsas olmasa da, süjet xəttində mühüm hissəyə malik rol oynayırlar. Apreldə Fayqi bildirir ki, əvvəldən planlaşdırıldığı kimi Sonsuzluq savaşı filmləri eyni vaxtda yox, ard-arda çəkiləcək və çəkilişlər 2017-ci ilin avqustunda başlayacaq. O, izah edərək deyir ki, ''“Biz, onları ard-arda çəkəcəyik. İki filmin çəkilişlərini üst-üstə salmaq çox çətindir. Ona görə də biz filmlərdən biri üzərində işi tamamladıqdan sonra digəri üzərində işə başlamaq qərarına gəldik.” Əvvəlcə filmlərin eyni vaxtda çəkilməsi qərarlaşdırılmış, Russo qardaşları isə “bir neçə gün birinci filmin çəkilişləri ilə məşğul olmağa, daha sonra digər filmin çəkilişlərinə başlamağa”'' razılaşmışdılar. Entoni Russo əvvəlcə belə hesab edirdi ki, hər iki film ayrılıqda müstəqil əsər olsa da, maddi və məntiqi baxımdan onların eyni vaxtda çəkilməsi daha məqsədəuyğundur. 2017-ci ilin iyununda Yohansson filmdə rol almış personajlardan bəhs edərək bildirir ki, birlikdə çəkilmiş səhnələrə əsasən təxminən 60-a yaxın personajın görünəcəyini demək olar.
“Sonsuzluq savaşı”nın çəkilişləri zamanı Pom Klementieff Mantis, Skarlett Yohansson Nataşa Romanova / Qara dul , Benisio del Toro Tanleer Tivan / Kolleksiyaçı , İzabella Amara “Hörümçək-adam: Evə qayıdış” filmindən Salli , Çedvik Bouzman T’Çalla / Qara Pantera , Pol Radd Skott Lenq / Qarışqa-adam  və Danaya Qurira Okoye rollarına qayıdacaqlarını elan edirlər. Terri Notarinin isə “Sonsuzluq savaşı” filmində Tanosun sağ əli olan personajı canlandıracağı bildirilir. Hər iki filmdə rol alacaqlarını isə hərəkət tutma texnikası ilə Roket obrazını çanlandıran Şon Qann, Piter Parker / Hörümçək-adam rolunu canlandıran Tom Holland  , Uilson / Qızılquş rolunu canlandıran Entoni Makki təsdiqləyir. Saldana da digər Qalaktika keşikçiləri ilə birlikdə sikvel filmdə qayıdacaqlarını təsdiqləyir. Tanos personajının müəllifi və Dağıdıcı Draks personajının həmmüəllifi olan Cim Starlin isə filmdə kameo rolu almaqda maraqlı olduğunu demişdir.
Sonsuzluq filminin çəkilişləri 14 iyul 2017-ci ildə tamamlanmışdır. 2017-ci il iyulun ortalarında Batista sikveldə qayıdacağını elan edir, Con Favro isə hər iki filmdə Harold Hoqan rolunu canlandıracağını deyir. Samuel L. Cekson 2016-cı ildə edilmiş elana baxmayaraq, ona Nik Fyuri roluna qayıtmaq  üçün müraciət edilmədiyini bildirir.
"Qisasçılar: Final" filminin çəkilişlərinə 10 avqust 2017-ci ildə “Pinewood Atlanta” studiyalarında “Mary Lou 2” işçi adı altında başlanır. Qısa müddət sonra Pol Bettani, Skarlett Yohansson , Con Favro sikveldə öz rollarına qayıdacaqlarını, Qvinet Peltrou isə Pepper Potts rolunu canlandıracağını elan edir. Avqustda Atlanta Mərkəzinin Qulç ərazisində, Atlanta Metropoliten stansiyası yaxınlığında və Piedemont Parkında çəkilişlər aparılmışdır. Növbəti ay Sebastyan Sten, Don Çidl və Pom Klementieff sikvel filmdə qayıdacaqlarını elan edirlər, Hiroyuki Sanadanın isə açıqlanmayan rol canlandırması üçün seçildiyi bildirilmişdir. Radd, Bouzman və Letisiya Rayt rollarına qayıdacaqlarını 2017-ci ilin oktyabrında elan edirlər, noyabrda Bri Larsonun Kerol Denvers / Kapitan Marvel rolu üçün seçilir. Cekson, Hört, Mişel Pfayferin Cenet van Din, Ceff Qoldblum da həmçinin rollarına qayıdacaqlarını bildirirlər. "Qisasçılar: Final" filminin çəkilişləri 11 yanvar 2018-ci ildə dayandırılmış, əlavə çəkilişlərin 2018-ci ilin iyulunda Şotlandiyanın Edinburq və Qlazqo şəhərlərində keçiriləcəyi açıqlanmışdır.
Russo qardaşları demişlər ki, hər iki film IMAX/Arri 2D kameralarının istifadəsi ilə çəkilmişdir və buna görə də onlar tamamilə IMAX kameraları ilə çəkilmiş ilk Hollivud filmləridir. Çəkilmiş kadrlar IMAX dijital proqramları ilə redaktə edilmiş, IMAX kinoteatrlar üçün xüsusi genişləndirilmişdir. Co Russo bildirir ki, ''“əksər xarakterlər hündürboy olduqlarına və landşaftlar gözəl olduğuna görə IMAX ölçüləri ilə daha gözəl görünür. Həqiqətən də bir neçə ekzotik landşaft vardır ki, onların IMAX ekranda görülməsi çox gözəl olacaq.”'' Opaloç qeyd edir ki, çəkilişlərdə 12 IMAX/Arri kamerası, həmçinin, əlavə obyektivlər istifadə etmişdir.
Post-prodakşn
D23 Expo 2017-də Marvel “Sonsuzluq savaşı” filmində Çidlın Ceyms Rods / Müharibə maşını roluna qayıdacağını təsdiqləyir, eyni zamanda, Brolin, Bettani, Olsen, Klementieff, Gillan, Batista, Makki, Kamberbetç, Sten, Bouzman, Ruffalo, Hemsvortun iştirakı təsdiqlənir, yayımlanan görüntülər isə Hidlston, Yohansson və Roketanı səsləndirən Bredli Kuperin iştirakını təsdiqləyir. Marvel həm də Tanosun övladları olan Qara Orden üzvləri Korvus Qleyv, Proksima Midnayt, Eboni Mau və Kull Obsidianın iştiarkını təsdiqləyir. Qara Ordendən bəhs edərkən Co Russo deyir ''“bizdə o qədər personaj var ki, Tanosa dəstək lazımdır. Siz hər addımda Qisasçıların onu döyüşə çağırdığını təsvir edə bilməzsiz. Bizə personajlar lazımdır ki, Tanosa çatmaq üçün Qisasçılar onların yaratdığı səddi keçsinlər və bu rol üçün Qara Orden ən yaxşı namizəddir.” O, həm də komikslərdə Qara Ordenin üzvü olan Supergiqantın nəyə görə filmdə rol almamasından bəhs edərək deyir ki, “qardaşım və mənə konsolidasiya ağıllı bir şey kimi göründü, çünki, onlar bir-birinin üstünə yığılmağa başlayırdı.”'' Qara Ordenin güc və bacarıqları da komiksdəkilərdən fərqlənir. Belə ki, Russo qardaşları hekayənin süjet xəttinə xidmət etməsi üçün onların bacarıqlarını uyğunlaşdırmışlar. 2017-ci ilin iyulunda Co Russo qeyd edir ki, “Sonsuzluq savaşı”nda tamamlanmamış bir neçə səhnə qalmışdır ki, onlar üçün çəkilişlər “növbəti aylarda aparılacaq”.
2017-ci ilin avqustunda Tom Von-Lolorun “Sonsuzluq savaşı”nda Eboni Mau rolunu canlandıracağı, Letisiya Raytın isə Şuri roluna qayıdacağı elan edildi. 2017-ci ilin oktyabrında Ceykob Batalon “Hörümçək-adam: Evə qayıdış” filmindən Ned obrazını canlandıracağını bildirir. Növbəti ay təqdim edilmiş ilk film treylerindən Vinston Dyukun M’Baku, Florens Kasumbanın Ayo rollarına qayıdacağı bəlli olur. Treylerdən həmdə, “Sonsuzluq” komiksindən Autrayderlərin filmdə yer alacağı məlum olur. 2018-ci ilin fevralında Tessa Tompson Valkiriya obrazı ilə qayıdacağını bildirir, Fayqi isə məlumat verir ki, Qara Orden üzvlərini bir neçə maraqlı insan səsləndirib, lakin, onların kimliyi film təqdim edilənə kimi sirr saxlanılacaq. 2018-ci il martın əvvəllərində Disney “Sonsuzluq savaşı”nın planlaşdırılan çıxış tarixinin ABŞ-da və digər bir neçə ərazidə 27 aprel 2018-ci ilə dəyişdirildiyini elan edir. Martın ortalarında filmin ilk rəsmi kinoteatr afişasının çıxarılması ilə filmdə Piter Dinkleycin rol alacağı və İdris Elbanın Heymdall rolu ilə qayıdacağı dəqiqləşir. Filmin vizual effektləri “Industrial Light & Magic”, “Framestore” , “Method Studios” , “Weta Digital”, “Double Negative”, “Cinesite”, “Digital Domain”, “Rise”, “Lola VFX”, və “Perception” studiyaları tərəfindən işlənmişdir. Hörümçək-adamın ilk dəfə “Hörümçək-adam: Evə qayıdış” filmində təqdim edilmiş və o zaman “Trixter” studiyası tərəfindən işlənmiş Qisasçılar kostyumunu “Sonsuzluq savaşı”nda “Framestore” studiyası işləmişdir.
İkinci filmin əlavə çəkilişləri 2018-ci ilin sonlarına planlaşdırılmışdır.
Kərgədan (komiks)
Kərgədan və ya əsl adı ilə Aleksey Sitseviç  – Marvel Comics tərəfindən nəşr olunan komikslərdə peyda olan supercinayətkar personaj. Sten Li və Con Romita tərəfindən yaradılmış, ilk dəfə "The Amazing Spider-Man" komiksinin 41-ci sayında (oktyabr 1966) peyda olmuşdur. Əsasən Hörümçək-adamın düşmənlərindən biridir.
Kərgədanın güclü döyüş zirehi ilə təchiz olunmuş versiyası 2014-cü il istehsalı "Yeni Hörümçək-adam: Yüksək gərginlik" filminin axırında görünmüş və Paul Qiamatti tərəfindən canlandırılmışdır.
Nəşrolunma tarixi
Yazışı Mayk Konroy tərəfindən "Hörümçək-adamın ən ağılsız düşməni" kimi təsvir olunmuş Kərgədan ilk dəfə "The Amazing Spider-Man" komiksinin 41-43-cü saylarında (oktyabr-dekabr 1966) saylarında debüt etmişdir. Bu saylarda Şərqi Avropa bloku üçün işləyən cinayətkar kimi göstərilmişdir. Daha sonra bir təcrübədə iştirak etmiş, bədəni supergüclü polimer ilə örtülmüş və supergüclü olmuşdur. Kərgədan "Hulk" komiksinin 104-cü sayında (iyun 1968) yenidən qayıtmışdır. Komiksin sonunda ölsə də, populyarlaşması onun yenidən dirildilməsinə, Hörümçək-adam və Halkın daimi düşməni olmasına səbəb olmuşdur.
Bioqrafiya
Aleksey Sitseviç Şərq bloku ölkələrinin alimlərinə işləyən cinayətkardır. Alimlər onu öz təcrübələrinə cəlb edirlər və ona qeyri-insani güc verən süni dəri verirlər. Güclənən Aleksey Sitseviç ona gücünü verən agentlərə xəyanət edir və laboratoriyanı məhv edir. Daha sonra çavuş Con Ceymsonu tutmaq və Ceymsonun kosmosda ikən məruz qaldığı Yerdənkənarı sporları əldə etmək işini əldə edir. Lakin Ceymson xilas edilir və Kərgədan Hörümçək-adam tərəfindən məğlub edilir. Kərgədan həbs edilir, lakin tezliklə həbsxanadan qaça bilir. Hörümçək-adam Kört Konnors tərəfindən ona verilmiş xüsusi torları alır və Kərgədanın dərisini əridib onu məğlub edir.
Uzun müddət həbsxanada qalan Kərgədan eyni alimlər tərəfindən yenidən ziyarət edilir. Alimlər onu qamma radiasiyası ilə bombardman edirlər və onun gücünü artırırlar. Alimlər həmçinin ona daha dözümlü, turşuyadözümlü kostyum verirlər və Kərgədanı daha da güclü edirlər. Kərgədan onların Brüs Benneri yaxalamaq təklifləri ilə razılaşmalı olur, çünki alimlər onu radiasiyadakı biliklərinə görə istəyirlər. Kərgədan Halkla döyüşmək üçün məşqlər keçirir. Lakin Halkla döyüş zamanı çarəsiz vəziyyətə düşür və Halk onu elə hala salır ki, koma vəziyyətə düşür.
Bir neçə ay sonra Lider ona komadan çıxarır. Lider Brüs Bennerin Betti Rozla toyuna qarışmaq istəyir və Bettini öldürməyi planlaşdırır. Kərgədanı isə ondan qisas almağı istəyəcək Halkdan qorumaq üçün dirildir. Lakin Kərgədan Liderə xəyanət edir və özü Bennerə hücum edir. Lakin yenə də Halkı məğlub edə bilmir və Liderə qayıtmalı olur. Lakin Lider onu səhvən yaralayır. Kərgədan Liderin gəmisindəki partlayışın qurbanı olur və yenə komaya düşür. Halkla son döyüşündə iflic olan Lider Kərgədanın bədəninə olan nəzarətini ələ keçirir və Halka hücum edir. Döyüş yadplanetli dünyasına qədər davam edir və Lider orda Kərgədana nəzarəti itirib uçur. Brüs və özünə gələn Kərgədan raket vasitəsilə Yerə qayıdırlar.
Güclər və bacarıqlar
Bir sıra mutagen kimyəvi və radiasiya müalicəsi Kərgədanı fövqəlbəşər güc, sürət, dözüm və davamlılıq ilə təmin edir, bunların hamısı qamma radiasiya müalicəsi ilə daha da artırılıb. Onun fövqəlbəşəri sürəti ona yüksək sürətlə, xüsusən də qısa məsafələrdə qaçmağa imkan verir. Sytseviç tez-tez rəqiblərini bu şəkildə "ittiham edir" və ona ətrafdakı əksər düşmənlərə böyük zərər vurmağa imkan verir. Bununla belə, Rhino çevik olmaması və yavaş reaksiya vermə vaxtı ilə tanınır, bu da yüksək sürətlə qaçarkən istiqaməti dəyişdirməyi çətinləşdirir. Beləliklə, onun döyüş tərzi daha çox kavga hücumlarına yönəlib.
Rhino kostyumu Sytseviç iki buynuz da daxil olmaqla, kərgədanın bədən quruluşuna bənzəyən qalın polimer kostyuma sahibdir və üzündən başqa hər şeyi əhatə edir. Kostyum zədələrə və həddindən artıq temperaturlara davamlıdır və buynuzlar iki düymlük boşqab poladına nüfuz edə bilir. Onun ilk, daha qabarıq kostyumu əvvəlcə raket qəzasından sonra dərisinə yapışdırıldı və o, kostyumu çıxarmaq üçün bir neçə cəhddən keçdi.
İlk kostyumun məhv edilməsindən sonra Justin Hammer ikinci, çıxarıla bilən iterasiya yaratdı. İkinci kostyum Sytseviçə ən yüksək kalibrli güllələrə, həddindən artıq temperaturlara və zərbə qüvvələrinə tab gətirməyə imkan verir. Bu da onun gücünü və davamlılığını daha da artırır.
Türk xalçası
thumb|224x224px|[[XVIII əsr|18-ci əsrə aid qədim Türk xalçası]] Türk xalçaları, Orta Asiyadan Anadoluya köçən Türklərin Vətənlərindən gətirilən toxuculuq ənənəsinə əsaslanan düyünlü, topa şəklində tikilmiş döşək, örtük və xalçalardır.
Anadolunun türklər tərəfindən fəthindən sonra Anadoluda sürətli inkişafı davam etdi və "Anadolu xalçası" kimi tanınır. "Kilim, sumac, cicim, zili" kimi düz hörgüləri ilə özünü dünyaya tanıdan Anadolu xalçaları, dünyanın ən qədim əl işlərindəndir. Anadoluda toxunan bütün xalçalar Türk xalçası adlanır, lakin ümumilikdə "Türk xalçaları" kimi tanınan klassik türk xalçaları Anadolunun qərb və qərb hissələrində və Ege bölgəsindəki vilayətlərdə toxunan xalçalardır.
Tarixi
Türk xalçalarının ilk adı XIII əsrdən məlumdur. Məşhur səyyah Marko Polonun iddiasına görə, uzun müddət Türk xalçaçılığının mərkəzi olmuş Konya şəhərində ən yaxşı xalçalar hazırlanırdı. XIV əsrdə onlar Simirna limanından çıxarıldığı üçün "Simirna" adlandırıldı. Bu xalçalar Anadoluda (Türkiyənin müasir Asiya ərazisi) istehsal edilmişdir.
Məlumdur ki, Türkiyə xalçaçılıq mədəniyyətinə Yunanıstan təsir edib və həmin dövrdə də bu sənətlə məşğul olublar. Osmanlı imperiyasının hakimiyyəti dövründə bir neçə türk tayfası İstanbuldan 60 kilometr aralıda Mərmərə dənizinin sahilində məskunlaşmağı qərara almışdır. Sonradan onların məskunlaşdığı ərazi Herek adlandırıldı. Həmin yerdə Osmanlı saraylarının bəzəyi üçün qeyri-adi dərəcədə böyük ölçülü xalçalar yaradılan ilk Saray xalça emalatxanası yaradıldı.
Nəsimi Ağayev
Nəsimi Ağayev — Azərbaycanın Almaniyadakı fövqəladə və səlahiyyətli səfiri.
Təhsili
Nəsimi Ağayev Almaniyanın, Avropa İnstitutunun Avropa Hüququnun (LL. M.) magistr dərəcəsini və Bakı Dövlət Universitetinin Beynəlxalq münasibətlər üzrə bakalavr və magistr dərəcəsini almışdır. O, həmçinin, Avstriyada təhsil almışdır.
Ana dili olan Azərbaycan dilindən başqa İngilis, Fransız, Alman, Rus, İspan və Türk dillərini də bilir.
Fəaliyyəti
1999-cu ildə Azərbaycanın diplomatik xidmətinə qəbul edilmiş, ölkənin Avstriyadakı (2000–2003) və Almaniyadakı (2005–2008) səfirliklərində, eləcə də, Bakıda Xarici İşlər Nazirliyində xidmət etmişdir. Azərbaycan Prezidenti Heydər Əliyevin 3–6 iyul 2000-ci ildə Avstriyaya rəsmi səfəri zamanı alman dili üzrə tərcüməçisi olub. 2001–2003-cü illərdə Vyana Universitetində Azərbaycan dilini tədris etmişdir.
Azərbaycan Respublikasının Prezidenti tərəfindən 2022-ci ilin 19 avqustunda Azərbaycanın Almaniyadakı səfiri vəzifəsinə təyin olunmuşdur. Ondan öncə 2012–2022-ci illərdə Azərbaycanın Los-Ancelesdəki baş konsulu vəzifəsində çalışaraq, Azərbaycanı Kaliforniya və Amerika Birləşmiş Ştatlarının qərbindəki digər 12 ştatda təmsil etmişdir.
Los Ancelesdə çalışarkən Nəsimi Ağayev 105 ölkəni təmsil edən, dünyanın ikinci ən böyük konsulluq korpusu (Nyu-Yorkdan sonra) olan Los Anceles Konsulluq Korpusunun sədri (duayen) olmuşdur.
O, Beynəlxalq Münasibətlərin baş redaktoru olmuşdur və 2007-ci ildə Almaniyada nəşr olunan "Humanitar müdaxilə və beynəlxalq hüquq: Kosovoda NATO əməliyyatı" adlı kitabı yazmışdır.
NGC 4428
NGC 4428, Yeni Baş Kataloqda qeydə alınmış qalaktikadır. Göy üzündə Qız bürcü istiqamətində yerləşir. SBc tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Ərdəkan
Ərdəkan — İranın Yəzd ostanının şəhərlərindən və Ərdəkan şəhristanının mərkəzidir.2006-cı il əhalinin siyahıya alınmasına əsasən, şəhərin əhalisi 51,349 nəfər və 13,730 ailədən ibarət idi.
Krivan dağı
Krivan (Kriváň, Krywań) — Slovakiya ərazisində yerləşən, Yüksək Tatra dağlarının ən yüksək zirvələrindən biri. Zirvə ümumən Karpat dağlarına aiddir. Krivan 200 ildir Slovakiyanın simvolu və milli qürur mənbəyidir. 2009-cu ildən dövrüyyədə olan ölkənin 1, 2 və 5 qəpiklərinin üzərində Krivan dağı təsvir olunmuş.
Coğrafiyası
Dəniz səviyyəsindən hündürlüyü - 2494 metrdir. Üç Stydniçki qəsəbəsindən hündürlük - 1353 metrdir. Krivan dağı şərqdən Vajes vadisi ilə əhatələnmiş və burada Krivan Zelyonıy pleso gölü yerləşir. Göldən Ağ Vah çayı başlayır və çay ölkənin ən uzun çayı olan Vahın (406 km) qollarından biridir. Dağ maqmatik süxur olan qranodioritdən təşkil olunmuş. Bu süxurlar bloklar şəklində dağın cənub hissəsində cəmlənmiş. Pleystosennin və Holosennin eroziyaları dağda özünü aydın göstərir.
1000 metrdən 2000 metrə qədər ərazilərdə orta illik temperatur + 4 °C-dir. Yüksəyə qalxdıqca göstərici - 1 °C-qədər enir. Yağıntılar 100 metr hüdürlükdə 50–60 mm, zirvədə isə 2000 mm olur. Qar örtüyü il ərzində çox qalır. Turistlər üçün ən elverişli mövsüm payız aylarıdır.
Flora və faunası
Enliyarpaqlı ağaclar 1300 metr yüksəkliyə qədər yayılıb. 1300-1550 metr yüksəklikdə küknar və mamırlar üstünlük təşkil edir. 1550 metr yüksəklikdən alp çəmənlikləri başlayır və bəzi yerlərdə şam ağaclarınada rast gəlinir. 2300 metrə qədər ərazilərdə ot bitkiləri üstünlük təşkil etsədə, daha yüksəkdə artıq bitki örtüyü yoxdur. Ərazi nival bölgə hesab olunur. Heyvanat aləmindən qarapaça, marmot, qonur ayı, canavar və vaşaq geniş yayılıb.
Turizm
Krivan Slovakiyanın ən asan çıxılan zirvələrindən biridir. Adətən dağa Ştrbske-Pleso gölündən qalxırlar. Məhs yol turistlər üçün çox çətinlik yaratmır və yüksək hazırlığa ehtiyac yox. Daha çətin marşurut isə tatra avtomaqistralından Üç Stydniçki qəsəbəsinə qalxan yoldur. 1447 metr yüksəklikdə yerləşən Yamskoe pleso gölü sahilindən aşırımla zirvəya qalxılır.
Kəbirli (Beyləqan)
Kəbirli — Azərbaycan Respublikasının Beyləqan rayonunun inzibati ərazi vahidində kənd. 1938-ci ildə salınıbdır.
Tarixi
Xanlıqlar dövründə Azərbaycanda Kəbirli mahalı mövcud olmuş, sonralar Cavad qəzasında Kəbərri, Ərəş qəzasında Gendə Kəbərri (aralı Kəbərri) kəndləri, Cavanşir qəzasında Kəbərdi çayı qeydə alınmışdır. XIX əsrin axırlarında Qarabağın qədim tayfalarından biri olan kəbirlilərin 4 qoldan (qərvəndli, qızılməhəmmədli, arıqməhəmmədli və ulubabalı) və 36 nəsildən ibarət olması haqqında məlumat verilir.
Əhalisi
Kəbirli kəndi əhalisinin sayına görə Beyləqan rayonunun ikinci kəndidir. Tərəkəmə-Türkmən kəndidir
Şəhidlər
1-ci Qarabağ döyüşlərində şəhid olanlar
2-ci Qarabağ döyüşlərində şəhid olanlar
Əşkezər
Əşkezər- İranın Yəzd ostanının şəhərlərindən və Səduq şəhristanının mərkəzidir.2006-cı il əhalinin siyahıya alınmasına əsasən, şəhərin əhalisi 13,800 nəfər və 3,711 ailədən ibarət idi.
İstinadlar
Ashkezar
Ekoşəhər
Haqqında
İqtisadiyyatın aparıcı amillərindən biri olan sənayenin inkişafı, hər bir dövlətin inkişafının dayağıdır. Amma bununla belə, bu inkişaf ətraf mühitin çirklənməsi ilə müşahidə olunur. İnsanların dialektikasında isə “ekoloji cəhətdən təmiz” kimi söz birləşməsi mühüm bir yer tapmışdır. Aşağıda gələn məqalə söylədiyimizin bir təsdiqidir. AB Elis” memarlıq bürosu Mirnıy şəhərində tikiləcək qeyri-adi eko-şəhərin proyektini hazırlayıb. “Eco-city 2020” proyektinə əsasən, bu nəhəng inşaat nümunəsinin insan fəaliyyətinin nəticəsi olan kraterin içində tikilməsi nəzərdə tutulub. Diametri 1 km və dərinliyi 550 m olan həmin krater dünyada olan ən böyük karxanalardan biridir. Eko-şəhər sərt iqlim şəraitinin əlverişsiz təsirlərindən qorunacaq. Layihəyə görə, şəhərdə 100 mindən artıq insanı yerləşdirmək olacaq. Eco-city 2020 yaşayış zonaları, istirahət və əyləncə zonaları ilə üç əsas hissəyə bölünəcək. Layihəni fərqləndirən cəhətlərdən biri də şəhəri qoruyan və üstünə fotoelementlər çəkilmiş şüşə örtükdür, deyə Evolo yazır.
Layihə
Tezliklə Azərbaycan dünyanı daha bir layihəsi ilə təəccübləndirəcək. Belə ki, tikilməkdə olan Xəzər adaları Havay adaları ndan geri qalmayacaq. Milli.Az xəbər portalının məlumatına görə, möhtəşəm şəhərin görüntülərini ANS telekanalı yayımlayıb. Beləliklə, 25 ildən sonra Xəzərin qoynunda salınmış bu nadir incini görə biləcəyik. 2016-cı ildə isə sadəcə bir hissəsini...
Xəzərin qoynunda salınan şəhər “Xəzər Island”, yəni “Xəzər adaları” adlanacaq. Bu şəhərin dünyada analoqu olmayacaq. Çünki 8 km dənizin içərisinə doğru uzanan şəhəri salmaq üçün burada süni adalar yaradılıb. Elə şəhər də bu adaların üstündə salınacaq.
Artıq Qaradağ rayonu ərazisindəki dağlardan əraziyə maşın-maşın torpaq da gətirilir. Tikinti işləri isə 4 km dənizin içərisinə doğru aparılır. Ərazidə bir neçə restoran və yaşayış binalarının tikintisinə start verilib. Şəhərə aparan yolun bir hissəsi isə asfalt qatı ilə örtülüb.
Bir milyon əhalinin yaşaması üçün nəzərdə tutulan şəhər bütövlükdə 25 ilə hazır olacaq. Amma 2016-cı ilə qədər şəhərin 10 faizi istifadəyə veriləcək ki, bu da ilkin mərhələdə 100 min əhalinin burada yaşaması deməkdir. Amma burada yaşamaq istəyənlər üçün məsrəflər də ucuz deyil. Mənzillərin bir kvadrat merti 3500 manatdan başlayacaq. Xüsusilə şəhər elitasının maraqlarına uyğun olan bu məkandan arzu edənlər bank sənədləşməsi olmadan ipoteka yolu ilə mənzil ala bilərlər.
Layihənin müəllifi İbrahim İbrahimov Xəzər adalarının möhtəşəmliyilə dünyaya səs salacağına inandığını bildirib.
“İdeya gəldi, vərəq tapmadım qeyd etməyə, bir köynək aldım, onun kartonunu çıxarıb, ilkin versiyanı çəkdim və sonra yerli memarlara verdim. 7 günə möhtəşəm bir layihə hazır oldu. Bu layihə xalçanın naxışlarıdır”, - deyə İbrahim İbrahimov vurğulayıb.
Dünyanın ən hündür, 185 mərtəbədən ibarət oteli burada olacaq
Layihə rəhbəri İbrahim İbrahimovun sözlərinə görə, 185 mərtəbədən ibarət otel binası Dubaydakı Burc Xəlifədən də hündür olacaq.
“Mən həmin Bürc Xəlifəni tikən şirkətlə danışmışam. Onları bu binanı Bürc Xəlifdən 50 metr hündür tikməyə çox çətinliklə də olsa, razı salmışam”.
Layihə rəhbəri deyib ki, su üzərində salınan şəhər 30 min kvadrat metr ərazini əhatə edəcək. Bunun da 20 min kvadrat metri insanların yaşaması üçün nəzərdə tutulub. 10 min kvadrat metrdə isə ticarət obyektləri, idarə müəssisələri, stadionlar, əyləncə mərkəzləri, formula-1, formula-2 yarışları üçün məkanlar fəaliyyət göstərəcək. Yaşayış binaları 25 mərtəbədən hündür olmasa da, otellər hündürlüyü ilə fərqlənəcək. Məsələn, dünyanın ən hündür, 185 mərtəbədən ibarət oteli məhz burada olacaq.
Layihə 2 ilə hazırlansa da, ərazidə tikinti işləri artıq 10 aydır ki davam edir. Burada maraq çəkən məqamlardan biri də şəhərin hər bir tərəfdən bulvar ilə əhatə olunmasıdır. Elə ən uzun bulvar da məhz su üzərindəki Xəzər adaları şəhərində olacaq. Bu bulvarın uzunluğu 150 km-ə çatacaq. Diqqət çəkən daha bir məqam isə bu şəhərin küçələrində işıqforun nəzərdə tutlmamasıdır. Çünki, burada yollar kəsişməyəcək.
“Yollar 4 cərgədən ibarət olacaq. Körpünün üstündə 5 zolaqlı xətt olacaq. Biz bunu nəzərə almışıq ki, Qaradağ rayonu böyüyəndə biz daha yolu böyütməyək”, - deyə İ. İbarhimov qeyd edib.
Xəzər adaları həm də “EKO” şəhər olacaq. Çünki, burada günəş enerjisindən istifadə nəzərdə tutulur. Sahildə 200 meqavatlıq elektrik enerjisi stansiyası olacaq. Qazla işləyən isti su borularla bütün şəhərə paylanacaq və bütün binalara veriləcək. Müəllif inanır ki, bu ecazkar şəhər bütün dünya turistlərinin marağını Azərbaycana cəlb edə biləcək.
Jozeit B
Jozeit B - mineral, Bi4(Te,S)3
Haqqında
Jozeit B - heksonal. Aqreqat vərəqvari. Ayrılma {0001} üzrə mükəmməl. Rəngi poladı-boz. Xüsusi çəkisi 8,39.
Mənbə
Geologiya terminlərinin izahlı lüğəti. — Bakı: Nafta-Press, 2006. — Səhifələrin sayı: 679
Bafq
Bafq- İranın Yəzd ostanının şəhərlərindən və Bafq şəhristanının mərkəzidir.2006-cı il əhalinin siyahıya alınmasına əsasən, şəhərin əhalisi 30,867 nəfər və 7,919 ailədən ibarət idi.
Şüşəli qüllə
Şüşəli qüllə — İspaniyada yerləşən göydələn.
Tikili 2004-2009-cu illərdə inşa edilmiş, 250 metr yüksəkliyindədir və 52 mərtəbədən ibarətdir. İspaniyanın ən hündür binası hesab edilir. Avropanın ən hündür binalarının siyahısına görə 16-cı yerdədir.
Layoş Çordaş
Layoş Çordaş — hücumçu mövqeyində oynamış Macarıstan futbolçusu və məşqçisi.
Həyatı
1952 Yay Olimpiya Oyunlarının qalibi olan komandanın ən gənc üzvü olmuşdur. Çordaş Budapeştin şərab rayonu olan Budafokda anadan olmuşdur. Karyerasına bir neçə mövsüm keçirdiyi "Vaşaş" klubunda başladı, bundan sonra 20 yaşında milli komandaya çağrıldı. Əvvələrdə Çordaşı Ferents Puşkaş ilə müqayisə etsələr də, sonradan o, formasını itirdi və getdikcə zəif oyun sərgiləməyə başladı. Oyunçu karyerasını bitirdikdən sonra əvvəl doğma klubunda, daha sonra "Budafok"da məşqçi kimi çalışmağa başladı.
35 yaşında ürək tutmasından vəfat etdi.
Yelena Dreyden
Elena Vladimirovna Dreyden (Zelenskaya) ( 19 noyabr 1981) — rus aktrisası.
NGC 7370
NGC 7370, Yeni Baş Kataloqda qeydə alınmış qalaktikadır. Göy üzündə Peqas bürcü istiqamətində yerləşir. S tipli. tərəfindən ildə  ölçülü  vasitəsilə kəşf edilmişdir.
Aleksandr Onişçuk
Əslən Ukraynadan olub, 2001-ci ildə ABŞ-yə köçmüşdür. O, 2006-cı il Amerika Çempionu olmuşdur. Hazırda o, Hikaru Nakamura, Uesli So, Rey Robson və Qata Kamskidən sonra beşinci ən yüksək əmsallı qrosmeysterdir. Onişçuk 2007-ci il Biel Beynəlxalq Şahmat Festivalında iştirak edərək, Maqnus Karlsendən sonra ikinci olmuşdur.
Vinalopo-Mica
Vinalopo-Mica — İspaniyada yerləşən rayon.
Köçərli
Köçərli — Azərbaycan Respublikasının Tərtər rayonunun inzibati ərazi vahidində kənd. thumb|300px|Cavanşir qəzası 1 Yanvar 1903-ci illər xəritəsi. Köçərli
Köçərli Tərtər rayonunun Azad Qaraqoyunlu inzibati ərazi vahidində kənd. Qarabağ düzündədir. Yaşayış məntəqəsi XIX əsrin əvvəllərində Qarabağda yaşamış 52 ailədən ibarət köçərli tayfasının məskunlaşması nəticəsində yaranmışdır. Köçərli tayfası isə mənşəcə qədim türk tayfalarından olan kocarlara mənsubdur. Karluk və uyğurların tərkibinə daxil olan koçarların adına VIII-IX əsrlərə aid Kucar adlı uyğur Şəhərinin adında da rast gəlmək mumkundur. Keçən əsrdə Ermənistan ərazisində Köçərli adlı yaşayış məntəqəsi qeydə alınmışdır. .
Behabad
Behabad- İranın Yəzd ostanının şəhərlərindən və Behabad şəhristanının mərkəzidir.2006-cı il əhalinin siyahıya alınmasına əsasən, şəhərin əhalisi 7,199 nəfər və 1,609 ailədən ibarət idi.
Zaqir İsmaqilov adına Ufa Dövlət İncəsənət İnstitutu
Strukturu
Zaqir İsmaqilov adına Dövlət İncəsənət İnstitutunda pedaqoqlar 4 fakultədə 23 kafedrada 32 ixtisas və istiqamət üzrə ali təhsil verilir. Ali kvalifikasiyaya aid 5000 mütəxəsis buraxılmışdır.
Fakultetləri
right|thumb|Ufa İncəsənt Akademiyası|210 px
İxtisaslar
Hazırlıq aşağıdakı ixtisaslar üzrə aparılır: «instrumental ifaçılıq», «vokal ifaçılığı», «kompazisiya», «dirijor», «rejisor» və «aktyor incəsənəti», «təsvir», «etno musiqi», «heykəltaraşlıq», «dizayn», «teatrçılıq».
Mənbə
[http://ufaart.ru Уфимская государственная академия искусств им. Загира Исмагилова]
Gərdəbərdan (Soyuqbulaq)
Gərdəbərdan - İranın Qərbi Azərbaycan ostanının Soyuqbulaq şəhristanı ərazisinə daxil olan kənd.
Əhalisi
2006-cı il məlumatına görə kənddə 102 nəfər yaşayır (17 ailə).
Cümə məscidi (Tiflis)
Tbilisi Cümə məscidi — 1864-cü ildə tikilibdir.
XX əsrin əvvəllərində Məscid əsaslı təmir olunub. Məscidin təmirinə vaxtilə Tiflisdə səfərdə olan Hacı Zeynalabdin Tağıyev də yardım edib. Bəzi köhnə fotoşəkillərdən göründüyü kimi burada digər bir məscidin mövcud olması nəzəri cəlb edir. Məscidin iki mehrabı var. 150 ilə yaxındır ki, hər iki məzhəbin ardıcılları məsciddə dostluq və qardaşlıq şəraitində vəhdəti hifz edərək birgə ibadət edirlər.
Bu məscid Sovetlər dövründə də fəaliyyətdə olmuşdur. Buraya ibadət etməyə əsasən azərbaycanlılar və Kazan tatarları gəlmişlər.
Təft
Təft- İranın Yəzd ostanının şəhərlərindən və Təft şəhristanının mərkəzidir.2006-cı il əhalinin siyahıya alınmasına əsasən, şəhərin əhalisi 15,329 nəfər və 4,265 ailədən ibarət idi.
İfratkeçiricilər
İfratkeçiricilər İfratkeçirici – temperaturun Tc-nin müəyyən bir dəyərinə qədər azalması nəticəsində elektrik müqaviməti sıfıra bərabər olan (ifratkeçiricilik) materialdır. Bu zaman bildirilir ki, material “ifratkeçirici xüsusiyyətlər” əldə edir, və ya “ifratkeçirici vəziyyətə” keçir. Hal-yazırda ifratkeçiricilik sahəsində Tc temperaturunun otaq temperaturuna qədər artırılması məqsədilə araşdırmalar aparılır.
Tarix
1911-ci ildə holland fiziki Kamerlinq-Onnes müəyyən etmişdir ki, civəni maye heliumda soyudan zaman onun müqaviməti əvvəlcə tədricən dəyişir, sonra isə 4.1 K temperaturda kəskin şəkildə sıfıra düşür. Ən kiçik ölçülü ifratkeçirici 2010-cu ildə üzvi ifratkeçirici (BETS)2GaCl4[1][2] əsasında yaradılmışdır ki, burada da “BETS” abbreviaturası bisetilenditiotetraselenafulvalen deməkdir. Yaradılmış ifratkeçirici, nümunənin ümumi uzunluğu təxminən 3,76 nm olmaqla bu maddənin cəmi dörd cüt molekulundan ibarətdir.
İfratkeçiricilərin xüsusiyyətləri
Xüsusiyyətlərindən asılı olaraq ifratkeçiricilər üç qrupa bölünür:
İfratkeçirici vəziyyətinə faza keçidi
Maddələrin ifratkeçiricilik vəziyyətinə keçidi onun termal xüsusiyyətlərinin dəyişilməsi ilə müşayiət olunur. Lakin bu dəyişiklik nəzərdən keçirilən ifratkeçiricilərin tipindən asılıdır. Belə ki, I tip ifratkeçiricilər üçün maqnit sahəsi olmadıqda ifratkeçirici vəziyyətindən adi vəziyyətə keçidin (udulma və ya ayrılma) istiliyi sıfıra bərabərdir. Bu səbəbdən də istilik tutumu sıçrayışlara məruz qalır ki, bu da II tip faza keçidi üçün xarakterikdir.
Meysner effekti
İfratkeçiricinin sıfır elektrik müqavimətindən daha vacib xüsusiyyəti, onların rotB=0 maqnit axınının çıxarılmasından ibarət olan Meysner effektidir. Bu eksperimental müşahidədən ifratkeçiricinin daxilində sönməyən cərəyanların olması qənaətinə gəlinir. Bunlar da xarici, tətbiq olunan maqnit sahəsinin əksinə yönəlmiş və onu kompensasiya edən daxili maqnit sahəsi yaradır.
Mənbə
__________________________________________________________________
Meybod
Meybod - İranın Yəzd ostanınında şəhər və Meybod şəhristanının mərkəzi. 2006-cı il əhalinin siyahıya alınmasına əsasən, şəhərin əhalisi 58,295 nəfər və 15,703 ailədən ibarət idi.
Gülinan (Soyuqbulaq)
Gülinan - İranın Qərbi Azərbaycan ostanının Soyuqbulaq şəhristanı ərazisinə daxil olan kənd.
Əhalisi
2006-cı il məlumatına görə kənddə 368 nəfər yaşayır (58 ailə).
Acıdərə (Soyuqbulaq)
Acıdərə — İranın Qərbi Azərbaycan ostanının Soyuqbulaq şəhristanı ərazisinə daxil olan kənd.
Əhalisi
2006-cı il məlumatına görə kənddə 227 nəfər yaşayır (35 ailə).
Lionel Qranfild
thumb Lionel Qranfild (d. 1575 – ö. 6 avqust 1645) - İngilis əsilli tacir və siyasətçi. Lordluq dərəcəsinə yüksəldikdən sonra 1614-1622-ci illərdə İcmalar Palatasının üzvü olmuşdur.
NGC 6383
NGC 6383, Yeni Baş Kataloqda qeydə alınmış açıq ulduz topasıdır. Göy üzündə Əqrəb bürcü istiqamətində yerləşir. IV3p tipli. tərəfindən ildə  ölçülü  vasitəsilə kəşf edilmişdir.
Xarici keçidlər
NGC 6383
Hacallı (Tərtər)
Hacallı — Azərbaycan Respublikasının Tərtər rayonunun Soyulan kənd inzibati ərazi vahidində kənd.
Tarixi
Soyulan kəndi Qarabağ düzündədir.
Cincavat
Cincavat — İrəvan quberniyasının Sürməli qəzasında kənd adı
Tarixi
"Gelevan kəndinin yaxınlığında yerləşmişdir". Eramızın III əsrində şimaldan Gürcüstana gəlib məskunlaşmış Cinli tayfasının adını əks etdirir. Çin Bakurun başçılığı ilə gəlmiş bu tayfaya yaşamaq üçün Orbet (gürcücə "Qartal yurdu" deməkdir) verilmişdir. Cinlilərin başçıları da orta əsrlərdə həmin qalanın adı ilə Orbelianlar adlanmışdır. Cinlilər Orbet qalasını "Üç ox" adlandırmışlar ki, İndi gürcülər ona Şamşvilde (gürcücə "Üç ox" deməkdir) deyirlər. 1117-ci ildə Lori qalasına çəkilmiş Orbelianların çoxunu gürcülər qırmış, bir hissəsi Zəngəzura (o vaxt Sisakana) gəlmiş və xristianlığı qəbul etmişlər